stanford-oval/wikipedia huggingface dataset:
Ümürbek Bazarbaýew

| Mitalit> Maa:   Turkmenistan.Miesten painonnosto.Aasian-mestaruuskilpailut  | Mitalit> Maa:   Turkmenistan.Miesten painonnosto.Aasian-mestaruuskilpailut  | Mitalit> Maa:   Turkmenistan.Miesten painonnosto.Aasian-mestaruuskilpailut  | Maa:   Turkmenistan> Miesten painonnosto. |
| --- | --- | --- | --- |
|  Pronssia | Kanazawa 2008 | 62 kg |  |
Ümürbek Bazarbaýew (s. 17. syyskuuta 1981) on turkmenistanilainen painonnostaja. Hän on osallistunut neljiin olympialaisiin, Sydneyssä 2000, Ateenassa 2004, Pekingissä 2008 ja Lontoossa 2012. Bazarbaýewin paras sijoitus olympialaisista on kuudes alle 62-kiloisten sarjassa, mutta Aasian-mestaruuskisoissa hän on saanut pronssia vuonna 2008 Kanazawasta omalla ennätyksellään 296 kiloa.
Aiheesta muualla

Ümürbek Bazarbaýew Kansainvälinen olympiakomitea. (englanniksi)
Pielisjärven kunnansairaala

| Pielisjärven kunnansairaala |
| --- | --- |
Sijainti:  Pielisjärvi, Lieksa, Pohjois-Karjala
Rakennustyyppi:  Sairaala
Valmistumisvuosi:  1932
Suunnittelija:  Yrjö Lindegren
Rakennuttaja:  Pielisjärven kunta
Tyylisuunta:  Funktionalismi
Runkorakenne:  Kivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pielisjärven kunnansairaala on entinen sairaala Lieksassa Pohjois-Karjalassa. Sairaala valmistui vuonna 1932 silloiseen Pielisjärven kuntaan arkkitehti Yrjö Lindegrenin piirustusten mukaan. Tyylisuunnaltaan rakennus edustaa funktionalismia.
Pielisjärven kunnansairaala on yksi Pohjois-Karjalan merkittävimmistä modernin ajan rakennuksista. Kunnansairaalan piirustukset olivat näytteillä Antwerpenin maailmannäyttelyssä Suomen paviljongissa vuonna 1930.
Historia ja arkkitehtuuri

Arkkitehti Lindgren teki Pielisjärven kunnanasairaalasta ensimmäiset piirustukset jo vuonna 1929. Valmiiksi piirustusten yksityiskohdat hiottiin vuonna 1931. Sairaalan arkkitehtuurissa on otettu huomioon funktionalismin ja modernin lääketieteen pyrkimykset saada rakennukseen mahdollisimman paljon valoa, ilmaa ja aurinkoa.
Ulkoisesti Pielisjärven kunnansairaala näyttää hieman laivalta suurine savupiippuineen ja kapeine runkoineen. Puolipyöreä erkkeri on sairaalan yksi tunnetuimpia piirteitä. Sairaalan kapea runko on jaettu niin, että sen keskellä kulkee käytävä, jonka eteläpuolella sijaitsee potilaiden huoneet ja pohjoispuolella henkilökunnan toimistoja ja hallinnollisia tiloja. Idän puoleiseen puoliympyrään oli sijoitettu leikkaussali.
1980-luvulla peitettiin rakennukset savupiiput ja purettiin ulkona sijainnut kierreportaikko.
Patrice Carteron

| 0 | 1 | 2 |
| --- | --- | --- |

Henkilötiedot
Koko nimi: Patrice Carteron
Syntymäaika: 30. heinäkuuta 1970 (ikä 54)
Syntymäpaikka: Saint-Brieuc, Côtes-d'Armor, Ranska
Seura
Seura:  Ettifaq
Tehtävä: Päävalmentaja
Seurat
| Vuodet | Seura | O (M) |
| 1990–1992 1992–1994 1994–1997 1997–2000 2000–2005 2001 2005–2007 |  Stade Briochin  Stade Lavallois  Stade Rennais  Olympique Lyonnais  AS Saint-Étienne → Sunderland AFC  AS Cannes |   69(4) 118(6)  120(10) 142(19) 8(1) 49(2) |
Valmennusura
2007 2008–2009 2009–2012 2012–2013 2013–2016 2016 2017 2017–2018 2018 2019 2019–2020 2020–2021 2021–2022 2022–:  AS Cannes  AS Cannes  Dijon FCO  Malin maajoukkue  TP Mazembe  Wadi Degla  Al-Nassr  Phoenix Rising  Al-Ahli  Raja Casablanca  Zamalek  Al Taawoun  Zamalek  Ettifaq
 Seurajoukkueuran tilastot kattavat vain kansalliset sarjat.
| Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Maa:   Mali> Miesten jalkapallo. |
| --- | --- | --- | --- |
|  Pronssia | Etelä-Afrikka 2013 | Jalkapallo |  |
Patrice Carteron (s. 30. heinäkuuta 1970) on ranskalainen jalkapallovalmentaja ja entinen puolustaja. Maaliskuusta 2022 lähtien hän on toiminut Ettifaqin päävalmentajana.
Ura pelaajana

Carteron aloitti pelaajauransa 1990 Stade Briochinissa, josta hän siirtyi 1992 Stade Lavallois’hon. Kahden hyvän kauden jälkeen Carteron siirtyi Stade Rennais'hen 1994 ja teki seurassa debyyttinsä Ranskan liigassa heinäkuun lopussa 1994. Carteron edusti Rennes'tä kolme kautta, kunnes siirtyi Olympique Lyonnais’hen. Hän pelasi Bernard Lacomben valmentamassa seurassa juuri ennen sen menestysdynastian alkua ja siirtyi kesällä 2000 arkkivihollisen AS Saint-Étiennen puolustukseen.
Ensimmäinen kausi ASSE:ssa oli Carteron'lle vaikea ja kevään 2001 hän pelasikin lainalla englantilaisseura Sunderlandissa. Hän palasi lyhyen lainapestinsä jälkeen takaisin ASSEen, joka putosi kauden 2000–2001 jälkeen Division 2:een. Alempi sarjataso tarjosi Carteron'lle mahdollisuuden palata pelaavaan kokoonpanoon ja hän edustikin seuraa menestyksekkäästi seuraavat neljä vuotta. Kaudella 2003–2004 Carteron oli mukana juhlimassa Ligue 2:n mestaruutta ja paluuta liigatasolle. Kokenut puolustaja pelasi vielä kauden 2004–2005 ASSEssa, kunnes siirtyi Nationalissa pelanneeseen AS Cannesiin, jossa lopetti uransa vuonna 2007.
Ura pelaajana > Meriitit pelaajana

Ligue 2: 2004
Ura valmentajana > Meriitit valmentajana

CAF Super Cup: 2019, 2020
Afrikan Mestarien liiga: 2015
Egyptin mestaruus: 2021
Egyptin supercup: 2019
Kongon mestaruus: 2013, 2014
Ligue 2
Pronssia: 2011
Afrikan-mestaruuskilpailut
Pronssia: 2013
Zelda

Zelda tarkoittaa seuraavia asioita ja henkilöitä:
The Legend of Zelda, Nintendon videopelisarja
prinsessa Zelda, yksi päähenkilöistä The Legend of Zelda -pelisarjassa
Zelda Fitzgerald, kirjailija F. Scott Fitzgeraldin vaimo.
Zelda Zonk, Marilyn Monroen käyttämä salanimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zelda”, voi hakea sivunnimihaulla, laajalla sivunnimihaulla tai tekstihaulla.
Zacatecas (kaupunki)

| Zacatecas |
| --- | --- |
 Näkymä Zacatecasiin
 sinetti
 Zacatecas
 Koordinaatit: 22°46′18″N, 102°34′31″W 
Valtio:  Meksiko
Osavaltio:  Zacatecas
Perustettu:  1548
Kaupunginoikeudet:  1585
Hallinto:  
 – Pormestari:  Arnoldo Rodríguez Reyes
Pinta-ala:  
 – Kokonaispinta-ala:  444 km²
Korkeus:  2 420 m
Väkiluku (2010):  138 152
 – Väestötiheys:  311 as./km²
Aikavyöhyke:  UTC-6
 – Kesäaika:  UTC-5
Postinumero:  98000
Suuntanumero(t):  492
 
 http://municipiozacatecas.gob.mx/ 
Infobox OKVirheellinen NIMI-arvo: 
Zacatecas on kaupunki Meksikossa, ja se on Zacatecasin osavaltion pääkaupunki. Se sijaitsee kuivalla ylätasangolla ja perustettiin 1548 rikkaan hopealöydön alueelle. Zacatecasin talous onkin perustunut pitkään juuri kaivosteollisuudelle, mutta kaupungin hopeakaivosten huippuajat osuivat 1500- ja 1600-luvuille. Tämän jälkeen kaivosteollisuutta on kuitenkin elvytetty useaan otteeseen. Meksikon vallankumouksen aikana kaupungissa käytiin merkittävä taistelu, jossa Pancho Villan joukot valtasivat kaupunginhallituksen sotilailta.
Maantiede

Zacatecas sijaitsee Sierra Madre Occidentalin vuoristoalueella, ja itse kaupunki on kapeassa laaksossa Cerro de la Bufan ja Cerro del Grillon välissä. Kaupungin ilmasto on kuiva, ja siellä sataa keskimäärin 481,5 millimetriä vuoressa. Enimmät sateet tulevat kesäkuun ja lokakuun välisenä aikana. Heinäkuussa sataa eniten, keskimäärin 100,4 millimetriä vuodessa, ja maaliskuussa vähiten, keskimäärin 4,5 millimetriä vuodessa. Vuoden keskilämpötila on 15,4 °C. Toukokuu on lämpimin kuukausi, ja silloin keskilämpötila on 19,1 °C, ja tammikuun keskilämpötila 11,1 °C on puolestaan vuoden matalin. Pakkasen puolelle lämpötila laskee muutamia kertoja vuodessa.
Historia

Ensimmäisenä espanjalaisena Zacatecasin alueesta kiinnostui Juan de Tolosa, joka sai paikalliselta intiaanilta Tlaltenangossa hopeahipun. Intiaani johdatti syyskuussa 1546 Tolosan paikalle, josta hopea oli löydetty. Tolosa keräsi paikalta mineraalinäytteitä ja vei ne kuvernööri Cristóbal de Oñatelle. Näytteet osoittautuivat arvokkaiksi, ja Tolosa päättikin palata kahden kaivajan kanssa alueelle.
De Oñate virallisti kaivajien asuttaman keskuksen vierailunsa yhteydessä 20. tammikuuta 1548. Ensimmäinen merkittävä hopealöytö tehtiin myöhemmin saman vuoden kesäkuussa, jolloin perustettiin San Bernabén kaivos. Tämän jälkeen löydettiin samasta vuoriston osasta myös muita esiintymiä, ja kaupunki alkoi kehittyä kaivosten eteläpuolelle Uuden-Espanjan pääkaupunkiin Méxicoon johtaneen tien varrelle. Hopeaa löydettiin alueelta niin paljon, että vuonna 1550 alueella toimi jo 34 kaivosta. Zacatecas kehittyi muutenkin nopeasti, ja vuonna 1550 sinne perustettiin sairaala ja ensimmäinen kirkko vuonna 1567.
Kuningas Filip II myönsi 17. huhtikuuta 1585 Zacatecasille kaupunginoikeudet, ja kaupungissa arvioitiin olevan vuonna 1595 noin tuhat espanjalaista kolmetuhatta muuta asukasta. Kun myös Guanajuatosta löydettiin pian tämän jälkeen hopeaa, kaupungit yhdistettiin niin kutsutulla hopea tiellä siirtokunnan pääkaupunkiin. Yli 60 prosenttia siirtokunnan hopeasta kuljetettiin tuota tietä pitkin. Zacatecasista kasvoi alueensa taloudellinen keskus, ja sen ympärille kehittyi linnakkeita, kyliä ja haciendoja. Sen kautta myös kristinusko alkoi levitä pohjoiseen. Zacatecasin hopeatuotannon huippu osio 1500- ja 1600-luvuille, mutta sitten Guanajuato ohitti sen merkityksessä.
Meksikon poliittinen epävakaus 1800-luvun alkupuolella heikensi hopeantuotantoa, joka kasvoi entiselleen vasta Porfirio Díazin aikana. Meksikon vallankumouksen aikana 1914 kaupungissa käytiin merkittävä taistelu. Kaupungissa oli noin 12 000 hallituksen sotilasta, kun Pancho Villan joukot hyökkäsivät kaupunkiin 23. heinäkuuta 1914. Pancho Villa onnistui valtaamaan kaupungin taistelussa, jossa kuoli noin 6 000 hallituksen sotilasta, 1 500 kapinallista ja melkein 2 000 siviiliä. Kaupunki pysyi rauhallisena vallankumouksen lopun ja koki taloudellisen nousukauden 1920-luvulla, kun El Boten kaivos alkoi toimia jälleen. Kaivos ajautui kuitenkin konkurssiin 1940, mikä aiheutti noin vuosikymmenen kestäneen syvän laman. Liittovaltio panosti Zacatecasin alueen liikenneinfrastruktuuriin 1960-luvulla, mikä auttoi kaupungin kaivosteollisuutta kehittymään. Tuolloin kaupungin historiallisen keskustan siirtomaa-arkkitehtuuria kunnostettiin.
Aiheesta muualla

Kuvia tai muita tiedostoja aiheesta Zacatecas Wikimedia Commonsissa
Kaupungin kotisivut (Arkistoitu – Internet Archive) (espanjaksi)
Zela

Zela voi viitata seuraaviin:
Zela, antiikin aikainen kaupunki Pontoksessa
Zile, nykyinen kaupunki Turkissa
Zelan taistelu, jossa Julius Caesar voitti pontoslaiset
Zela, perhossuku
Vaçe Zela (1939–2014), albanialainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zela”, voi hakea sivunnimihaulla, laajalla sivunnimihaulla tai tekstihaulla.
Periklytos

| Periklytos> Περίκλυτος.Henkilötiedot |
| --- | --- |
Syntynyt: 400-luku eaa.
Kuollut: 400/300-luku eaa.
Taiteilija
Aktiivisena:  n. 420 eaa.
Ala:  kuvanveistäjä
Taidesuuntaus:  klassinen kuvanveisto
Periklytos (m.kreik. Περίκλυτος, lat. Periclytus; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän toimi noin vuoden 420 eaa. tienoilla.
Periklytos oli Pausaniaan mukaan Polykleitoksen oppilas ja Antifaneen opettaja. Hänen ajoituksensa perustuu siihen, että Polykleitos toimi noin vuonna 440 eaa. ja Antifanes noin vuonna 400 eaa. Muutoin hänestä ei tiedetä juuri mitään.
Zeki Müren

Zeki Müren
Zeki Müren (6. joulukuuta 1931, Bursa – 24. syyskuuta 1996, İzmir) oli turkkilainen laulaja, säveltäjä, kirjoittaja, näyttelijä ja runoilija. Müren oli turkkilaisen klassisen musiikin merkittävimpiä tekijöitä. Mieslaulajana Müren herätti huomiota uransa aikana feminiinisellä ulkomuodollaan. Hänet tunnettiin lempinimillä "Sanat Güneşi" ja "Paşa". Müren nimettiin kansantaiteilijaksi vuonna 1991.
Pian, pian

| Pian, pian Radiopuhelimet |
| --- | --- | --- |

Studioalbumin tiedot
 Äänitetty : Pikisaari, Oulu, syyskuu 1990
 Julkaistu: maaliskuu 1991
 Formaatti: LP, CD
 Tuottaja(t): Riku Mattila
 Tyylilaji: punk, hardcore
 Kesto: 27.42
 Levy-yhtiö: Sonet
Radiopuhelimien muut julkaisut
| K.O. 1990 | Pian, pian 1991 | 2 ½ 1991 |
Pian, pian on vuonna 1991 ilmestynyt Radiopuhelimet-yhtyeen kolmas studioalbumi. Se äänitettiin Oulun Pikisaaressa sijainneessa vanhassa teollisuushallissa. Albumia pidettiin kriitikkojen kehuman edellisen K.O.-levyn jälkeen pettymyksenä ja myös yhtye luonnehti sitä väkinäiseksi. Jälkeenpäin albumia on kuitenkin kehuttu muun muassa intensiivisyydestään.
Vuonna 2012 Svart Records julkaisi levyn Pentti Dassumin remasteroimana vinyyliversiona.
Kappaleet

Uusi puritaani – 1.24 (säv. & san. Mällinen, sov. Radiopuhelimet)
Nahkajeesus – 1.31 (säv. & san. Mällinen, sov. Radiopuhelimet)
Pian, pian – 2.00 (säv. & san. Mällinen, sov. Radiopuhelimet)
Nyt – 3.13 (säv. Mällinen, san. Mäki, sov. Radiopuhelimet)
Liekkileikit – 2.10 (säv. Mällinen, san. Kari Heikonen, sov. Radiopuhelimet)
Vauhdin hurmaa – 1.59 (säv. Mällinen, san. Mäki, sov. Radiopuhelimet)
En tiedä mikä se on mutta se on saanut minut (valtaansa) – 2.02 (säv. & san. Mällinen, sov. Radiopuhelimet)
Joose Ryti tapettiin – 2.31 (säv. Mällinen, san. Raatikainen, sov. Radiopuhelimet)
Hautajaislaulu – 1.55 (säv. & san. Mällinen, sov. Radiopuhelimet)
Pimeä juna – 1.16 (säv. Mällinen, san. Mäki, sov. Radiopuhelimet)
Mitta on täysi – 1.46 (säv. & san. Mällinen, sov. Radiopuhelimet)
Tarkkailen kalojen elämää – 2.15 (säv. Mällinen, san. Raatikainen, sov. Radiopuhelimet)
Taas ja taas – 3.38 (säv. Mällinen, san. Mäki, sov. Radiopuhelimet)
Kokoonpano

Jukka Kangas – kitara
Eero Korhonen – basso
J. A. Mäki – laulu
Jarno Mällinen – kitara
Jyrki Raatikainen – rummut
Aiheesta muualla

Pian, pian -albumi Radiopuhelimien kotisivuilla
Radiopuhelimet
| --- | --- |
Studioalbumit:   Rokkiräjähdys  K.O.  Pian, pian  Jäämeri  Maalla  Maasäteilyä  Avaruus  Hiljaista!  Oulu on kaupungin nimi  Tänään!  Viisi tähteä  Radiopuhelimet rakastaa sinua  Ei kenenkään maa  Saastan kaipuu  Kosminen tiedottomuus  Radiopuhelimet 
EP:t:   Sinappia ja ketsuppia  Tyhjä on täysi  Hygiene 
Kokoelmat:   2 ½  Varmaa hapuilua 1987–2002 
Singlet:   ”Vitsit vähissä” / ”Olen pommikone”  ”Palaan pohjoiseen” / ”Sahatkaa!”  ”Nahkajeesus” / Pian, pian”  ”Joose Ryti tapettiin” / Taas ja taas”  ”Jäämeri” / ”Edelläkävijä”  ”Tänä iltana” / ”Kahvila Keidas” 
DVD:t:   Radiopuhelimet Plays Kansanturvamusiikkikomissio  Olkaa hyvä!
Yoji Biomehanika

| YOJI |
| --- | --- |

Henkilötiedot
Ammatti:  DJ, tuottaja, remixaaja
Muusikko
Taiteilijanimi:  Yoji Biomehanika Yoji Mabuchi Mutant DJ Ozaka Oz Bionico
Tyylilajit:  hard trance, hard NRG, hard dance
Levy-yhtiöt:  Hellhouse
Aiheesta muualla
www.yojibiomehanika.com
  [ Muokkaa Wikidatassa ] [ ohje ]  
YOJI on japanilainen hard trance/hard house DJ, tuottaja ja remixaaja, joka on tunnettu erityisesti energisestä esiintymisestään. YOJI on esiintynyt muun muassa seuraavissa paikoissa ja tapahtumissa: Sensation Black, Dance Valley, Godskitchen Global Gathering, Mystery Land, Godskitchen UK, Gatecrasher, Slinky, Judgment Sunday, Creamfields, Ageha Tokyo jne. Hänen tunnetuimpia kappaleitaan ovat mm. Monochroma, Hardstyle Disco, Wonderland, Never End ja Samurai.
Diskografia > Albumit

Technicolor NRG Show
Tales From the Big Room
Greatest Work
Diskografia > Singlet

Airport
Don't Wake Me From the Dream
From Flower to Flower
Techy Techy
Real Nightmare
Go Mad
Peace Out
Do the Nasty
Seduction
Anastasia
Crash Boom Bang
Look @ the Heaven
Ding a Ling
A Theme From BanginGlobe
Hardstyle Disco
Never End
Rain
Samurai
Monochroma
Diskografia > Kokoelmat

Tech Dance Euphoria
The Future of Hard Dance 1 & 2
Music for the Harder Generation Volume 2
Goodgreef: Album 3 (CD2 only)
Pharmacy vol. 4 - Reign in Blood
Diskografia > Remixit

G-Sigh (YOJI Remix) - Remo-Con
Sandstorm (YOJI Remix) - Darude
GAME (YOJI Remix) - Ayumi Hamasaki
Blackout (Yoji Biomehanika Remix) - Dark By Design
Concept Of Love (Yoji Biomehanika Remix) - Lab4
The Philosophy Of Religion (Yoji Biomehanika Remix) - Nish
Get Up Get Down (Yoji Biomehanika Remix) - Eurotrash
X Bass (Yoji Biomehanika With Mc Magika Hardstyle Remix) - IK
Time to Time 2007 (YOJI Remix) - Atomizer
Dark Angel (Yoji Biomehanika Remix) - Blutonium Boy
Till Tears Do Us Part (Yoji Biomehanika Remix) - Heavens Cry
Ligaya (Yoji Biomehanika Remix) - Gouryella
Iguana (A Different Starting Mix/Hellhouse Remix) - Mauro Picotto
Aiheesta muualla

Yoji Biomehanikan virallinen kotisivu
Yoji Biomehanikan diskografia Discogs.comissa
Petras Griškevičius

Petras Griškevičius (19. heinäkuuta 1924 − 14. marraskuuta 1987) oli Liettuan kommunistisen puolueen ja Liettuan neuvostotasavallan pääsihteeri vuodesta 1974 kuolemaansa asti vuoteen 1987.
Griškevičius syntyi Kriaunoksessa, Rokiškisin kunnallispiirissä, Liettuassa. Toisessa maailmansodassa hän palveli puna-armeijassa.
Hän oli uskollinen Leonid Brežnevin politiikalle ja kannatti venäläistämistä. Griškevičius kuoli 14. marraskuuta 1987 Vilnassa.
| 0 | 1 | 2 | 3 |
| --- | --- | --- | --- |
|  | Edeltäjä: Antanas Sniečkus | Liettuan kommunistisen puolueen pääsihteeri 1974–1987 | Seuraaja: Ringaudas Songaila |
Perudo

Pelitarvikkeet
Perudo on noppapeli, joka pohjautuu vanhaan maya-intiaanien peliin.
Perudo

Liar's dice, Bluff, Call my bluff, Dudo, Liari, Cachos
Perudo on noppapeli, jossa sekoittuvat bluffaus, arvaus, onni ja strategia.
Alkuasetelma

enemmän kuin kaksi pelaajaa
kullakin pelaajalla viisi noppaa ja ”pelikuppi”
Pelin idea

Pelaajat sekoittavat nopat kupissa ja kumoavat kupin pöydälle eteensä. Nopat jätetään kupin alle. Kukin pelaaja katsoo omien noppiensa silmäluvut siten, etteivät muut pelaajat näe niitä. Tämän jälkeen aloitetaan pelikierros, jossa jokainen vuorollaan antaa tarjouksen (esittää arvionsa) tietyn silmäluvun omaavien noppien kokonaismäärästä (tarkoittaa kaikkien pelaajien noppien yhteenlaskettua määrää). Siten ensimmäinen pelaaja voi sanoa esimerkiksi neljä kolmosta (4 x 3). Tämän jälkeen seuraavan pelaajan on joko korotettava tarjousta tai epäiltävä edellistä tarjousta. Korotus tapahtuu korottamalla noppien lukumäärää tai/ja silmälukua. Seuraava pelaaja voi siten sanoa esimerkiksi viisi kolmosta (5 x 3) tai neljä vitosta/kuutosta (4 x 5/6). Näin jatketaan, kunnes joku pelaajista epäilee annettua tarjousta. Tällöin paljastetaan nopat ja lasketaan noppien todellinen määrä. Mikäli epäilijä oli oikeassa, eikä tarjottua noppamäärää ollut, menettää viimeisen tarjouksen antaja yhden nopan. Mikäli epäilijä oli väärässä, menettää hän yhden nopan. Nopan hävinnyt aloittaa seuraavan kierroksen. Kun pelaaja on hävinnyt kaikki noppansa, hän joutuu ulos pelistä ja seuraava pelaaja aloittaa uuden kierroksen. Pelin voittaa se jolle jää viimeisenä noppa/noppia peliin.
Lisäsäännöt

Ässät: Nopat, joiden silmäluku on 1 ovat pelissä ”villejä” noppia, eli ne lasketaan sen hetkisen tarjouksen silmäluvun omaaviksi. Esimerkiksi jos kolmen pelaajan pelissä on tarjottu kuusi nelosta (6 x 4) ja kullakin pelaajalla on yksi nelonen ja yksi ykkönen, tarjous pitää paikkansa (3 x 4 ja 3 x 1), koska tässä ykköset lasketaan nelosiksi. Poikkeus tähän on Calzone-kierros (katso alla).
Ässillä tarjoaminen, ”ykkösten” puolitussääntö: Tarjouksia voi myös tehdä ykkösillä, mutta silloin on noudatettava seuraavia sääntöjä: Ykkösillä tehtävässä tarjouksessa noppien lukumäärä puolitetaan. Siten esimerkiksi jos edellä on tarjottu neljä vitosta (4 x 5), voi seuraava tarjous olla kaksi ykköstä (2 x 1). Jos jako ei mene tasan, pyöristetään ylöspäin, eli esimerkiksi viiden nelosen (5 x 4) jälkeen voi tarjota 3 ykköstä (3 x 1). Vastaavasti ykkösillä tehdyn tarjouksen jälkeen, jos halutaan korottaa silmälukua, tulee noppien lukumäärä kertoa kahdella ja lisätä yksi. Toisin sanoen, jos edellisen tarjouksen jälkeen (3 x 1) halutaan tarjota vitosia, on tarjottava seitsemän vitosta (7 x 5). Vaihtoehtoisesti voidaan tietysti korottaa ykkösten silmälukua ja tarjota neljä (tai enemmän) ykköstä (4 x 1). Kierroksen ensimmäinen pelaaja ei voi tarjota ykkösillä, ellei kyseessä ole Calzone-kierros (katso alla).
Erikoissääntöjä

Calzone-kierros: Kun pelaaja on hävinnyt edellisen kierroksen ja hänellä on vain yksi noppa jäljellä, voi hän määrätä Calzone-kierroksen pelattavaksi. Tällöin hän huutaa ennen kierroksen alkua ”Calzone” ykköset eivät enää ole ”villejä”, ykkösillä tehtäviä tarjouksia koskevat säännöt eivät päde. Pelaajat, joilla on enemmän kuin yksi noppa, eivät saa muuttaa nopan silmälukua tarjouksissaan. Pelaajat, joilla on vain yksi noppa, saavat muuttaa nopan silmälukua (myös Calzone-kierroksen määrääjä). Calzonen määrääminen on vapaaehtoista (tosin se yleensä hyödyttää sen määräävää pelaajaa).
Jonti: Jos pelaaja uskoo toisen pelaajan tarjouksen olevan täysin oikein (lukumäärä ja silmäluku, mukaan lukien myös ykköset), voi hän huutaa 'Jonti', jolloin kierros keskeytyy ja noppien silmäluvut paljastetaan. Mikäli ”Jontin” huutaja on arvannut oikein, saa hän yhden lisänopan. Jos hän on väärässä, menettää hän yhden nopan. '”Jontia” ei voi huutaa, jos pelaajalla on 5 noppaa, sillä yhdelläkään pelaajalla ei voi olla kerrallaan enempää kuin viisi noppaa. 'Jonti' pitää huutaa ennen kuin seuraava tarjoaja on ehtinyt tarjota. Tarjousvuorossa oleva ei voi huutaa ”Jontia”.
Peter Fox

| Peter Fox |
| --- | --- |
 Peter Fox
Henkilötiedot
Syntynyt: 3. syyskuuta 1971 (ikä 53) Länsi-Berliini, Saksan liittotasavalta
Ammatti:  muusikko
Aiheesta muualla
Kotisivu
Pierre Steffen Baigorry (s. 3. syyskuuta 1971 Länsi-Berliini), paremmin tunnettu taiteilijanimellään Peter Fox, on saksalainen dancehall-, hip hop- ja reggae-muusikko. Hän on yksi vuonna 1998 perustetun Seeed-yhtyeen perustajajäsenistä ja tehnyt myös soolouraa.
Peter Foxin ensimmäinen sooloalbumi Stadtaffe julkaistiin vuonna 2008. Se oli suosittu saksankielisissä maissa ja sitä myytiin yli 1,3 miljoonaa kappaletta eli se myi 13-kertaisesti kultaa. Albumi palkittiin useilla palkinnoilla. Menestysalbumin jälkeen Fox keskittyi Seeed-yhtyeen toimintaan, kunnes syksyllä 2022 julkaisi ensimmäisen singlen toiselta sooloalbumiltaan. Kappale Zukunft Pink nousi Saksan singlelistan kärkeen.
Vuonna 2001 Foxin kasvojen oikea puoli halvaantui lievästi, kun lääkäri diagnosoi hänen sairastamansa virusinfektion väärin.
Diskografia > Studioalbumit

Stadtaffe (2008)
Diskografia > Singlet

| Nimi | Vuosi | Listasijoitukset> Saksan virallinen lista | Listasijoitukset>  |
| --- | --- | --- | --- |
| Fieber | 2007 | - |  |
| Alles neu | 2008 | 4 |  |
| Haus am See | 2008 | 8 |  |
| Schwarz zu Blau | 2009 | 2 |  |
| Zukunft Pink | 2022 | 1 |  |
Pest

| Pestin lääni Pest megye |
| --- | --- |

 Lippu:  Vaakuna
 Sijainti
Valtio:  Unkari
Alue:  Keski-Unkari
Hallinto:  
 – hallinnollinen keskus:  Budapest
Pinta-ala:  6 390 km²
Väkiluku (2015):  1 226 115
 – väestötiheys:  191,9 as./km²
 
Pest megye
Pest on lääni Keski-Unkarissa pääkaupunki Budapestin ympärillä. Pestin lääni rajautuu Nógrádin, Hevesin, Jász-Nagykun-Szolnokin, Bács-Kiskunin, Fejérin ja Komárom-Esztergomin lääneihin sekä pohjoisessa Slovakiaan. Läänin hallintokeskus on Budapest, vaikka Budapest ei kuulukaan Pestin lääniin, vaan se muodostaa oman lääninsä. Pestin läänin pinta-ala on 6 390 km² ja sen väkiluku arviolta 1 226 115 (vuonna 2015).
Suurin osa läänistä on maastoltaan alavaa Unkarin Suurta alankoa, ainoastaan pohjoisessa ja lännessä on kukkuloita. Läänin poikki virtaa Tonava, joka tekee Vácin kaupungin kohdalla jyrkän mutkan etelään. Tämän ns. Tonavan mutkan luona kohoaa kuuluisa Visegrádin linna. Mielenkiintoisia kaupunkeja Pestin läänin alueella ovat kulttuurihistorialtaan rikkaat Szentendre ja Gödöllő. Gödöllőn lähellä sijaitsee autourheilufaneille tuttu Hungaroring-ajorata. Läänin muita suurehkoja kaupunkeja ovat Érd, Cegléd, Dunakeszi ja Budaörs.